**An Fhoghraíocht**

***t* agus *t* séimhithe**

1. Léigh na habairtí seo a leanas amach os ard le do pháirtnéir.

**mo theach**

**ní théim**

**tinneas cinn**

**thaitin**

**te**

**mo theaghlach**

**troscán**

**tosaigh**

**teilifís**

**mo thuairim**

1. Roghnaigh focal nó abairt ón ngreille thíos agus iarr ar do pháirtnéir Gaeilge a chur air. Ansin, roghnóidh do pháirtnéir focal nó abairt duitse agus beidh ortsa Gaeilge a chur air. Tá *t* nó *th* i ngach aon fhocal. Abair amach os ard iad, ag díriú ar an bhfuaimniú ceart.

|  |  |  |  |
| --- | --- | --- | --- |
| holidays | toilet | I feel good. | orange |
| coat | I spent a day in Athlone. | country | arm |
| language | a suit | what happened? | a builder |

**Treoracha don mhúinteoir**

**Foghraíocht An Fhoghraíocht**

***t* agus *t* séimhithe**

**Le múineadh**

An difríocht idir *t* agus *t* séimhithe.

**Moltaí**

1. Mínigh do na foghlaimeoirí go mbeidh siad ag déanamh cleachtadh foghraíochta agus go mbeidh siad ag díriú ar na fuaimeanna *t* agus *t* séimhithe.

* Scríobh an méid seo a leanas ar an gclár, ar thréshoilseán, nó oscail an sleamhnán ***t* agus *t* séimhithe** sa taispeántas PowerPoint **Gníomhaíochtaí Foghraíochta**.

*Thaitin*

*Te*

*Róthe*

*Téann*

*Ní théann*

*Tosaíonn*

*Ní thosaíonn*

* Abair leo go ndéarfaidh tusa na focail thuas. Iarr orthu éisteacht leis na fuaimeanna *t* séimhithe go háirithe. Iarr orthu ansin na focail agus na fuaimeanna thuas a rá i do dhiaidh.
* Abair leo go seinnfidh tú an mhír anois agus iarr orthu éisteacht leis na focail sin sa mhír agus ansin le habairtí a bhfuil an fhuaim sin iontu. Seinn Cuid B nó abair na habairtí thíos:

*Thaitin an áit liom.*

*Bhí sé te.*

*Bhí sé róthe.*

*Téann sé ag snámh gach lá.*

*Ní théann sé ag siúl rómhinic.*

*Tosaíonn an dioscó ar a deich.*

*Ní thosaíonn an seisiún go dtí a haon déag.*

* Abair leo go seinnfidh tú an mhír arís agus go stopfaidh tú í i ndiaidh gach abairte. Abair leo gur mhaith leat dá ndéarfaidís an abairt tar éis í a chloisteáil sa mhír.
* Nuair a bheidh an mhír seinnte agat uair amháin agus athrá déanta acu mar ghrúpa uair amháin, seinn an mhír arís ach an t-am seo, iarr ar fhoghlaimeoirí éagsúla an abairt a dúradh sa mhír a rá. Éist leo agus déan cibé athchleachtadh is gá sula gcuirfidh tú deireadh leis an ngníomhaíocht.
* Roinn an rang i mbeirteanna. Tabhair cóip den bhileog **An Fhoghraíocht - *t* agus *t* séimhithe** do gach foghlaimeoir. Mínigh na treoracha a bhaineann le ceist **1** do na foghlaimeoirí. Caithfidh siad na focail atá ar an liosta a léamh amach os ard le chéile. Caithfidh an bheirt acu gach focal a rá agus béim faoi leith a chur ar an bhfoghraíocht.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara, go háirithe ó thaobh na teanga agus na foghraíochta de.
* Mínigh na treoracha a bhaineann le ceist **2**. Tá focail agus abairtí éagsúla sa ghreille. Tá *t* nó *th* i ngach ceann acu. Roghnóidh Duine A focal/abairt do Dhuine B. Beidh ar Dhuine B Gaeilge a chur ar an bhfocal/abairt sin, ó bhéal, ag díriú ar fhuaimniú an *t* nó an *th*. Ansin, roghnóidh Duine B focal/abairt do Dhuine A. Beidh ar Dhuine A Gaeilge a chur ar an bhfocal/abairt sin, ó bhéal, ag díriú ar fhuaimniú an *t* nó an *th*.
* Téigh timpeall an ranga fad is atá na foghlaimeoirí i mbun na gníomhaíochta. Éist go géar leo agus ceartaigh aon bhotúin a thugann tú faoi deara, go háirithe ó thaobh na foghraíochta de.
* Ceartaigh an ghníomhaíocht trí iarraidh ar fhoghlaimeoirí éagsúla na freagra a thabhairt duit.

Moltar na gníomhaíochtaí seo a nascadh leis an mbileog **Mo Laethanta Saoire (Labhairt).**

**Script**

**CUID A**

Thaitin

Te

Róthe

Téann

Ní théann

Tosaíonn

Ní thosaíonn

**CUID B**

Thaitin an áit liom.

Bhí sé te.

Bhí sé róthe.

Téann sé ag snámh gach lá.

Ní théann sé ag siúl rómhinic.

Tosaíonn an dioscó ar a deich.

Ní thosaíonn an seisiún go dtí a haon déag.

**Freagraí**

**An Fhoghraíocht**

**t agus t séimhithe**

|  |  |  |  |
| --- | --- | --- | --- |
| laethanta saoire | leithreas | mothaím go maith. | oráiste |
| cóta | chaith mé lá in Áth Luain. | tír | sciathán |
| teanga | culaith | cad a tharla? | tógálaí |